Lietuvos aklųjų biblioteka skelbia reljefinių iliustracijų konkursą „Metai“.

Šis konkursas skirtas paminėti istorinį įvykį – prieš 50 metų Brailio raštu buvo išspausdinti Kristijono Donelaičio „Metai“ – ir prisidėti prie 2012 metais, kurie paskelbti Muziejų metais, vykstančių renginių.
Konkurso sąlygos ir reikalavimai:

Dalyvauti kviečiami visi – amžius, išsilavinimas ir regėjimo būklė nesvarbu.

Reljefinėmis iliustracijomis iliustruokite K. Donelaičio „Metus“ arba jas skirkite metų laikams – pavasariui, vasarai, rudeniui ar žiemai.

Iliustracijas gaminkite ant A4 dydžio storoko (Brailio) popieriaus ar kartono lakštų.

Reljefą išgaukite klijuodami aplikacijas, galima naudoti mikrokapsulinį popierių ar kitokias medžiagas.

Iliustracijos turėtų būti kontrastingų, ryškių spalvų, kad tiktų ne tik akliesiems, bet ir silpnaregiams.

Iliustracijų detales tvirtai priklijuokite, kad ilgiau tarnautų.

Iliustracijos turi būti saugios, kad čiuopiantieji neįsidurtų, neįsipjautų pirštų.

Užrašus ant iliustracijos, jei tokių bus, darykite Brailio raštu ir (arba) stambiu reginčiųjų raštu.

Kitoje pusėje reginčiųjų raštu užrašykite savo vardą, pavardę, iš kur esate. Jei vadovavo mokytoja(s) – užrašykite jo(s) pavardę.

Iliustracijas prašytume pristatyti iki 2012 m. rugsėjo 15 d. į Lietuvos aklųjų biblioteką, Skroblų g. 10, Vilnius.

Nugalėtojai bus apdovanoti diplomais ir Lietuvos aklųjų bibliotekos įsteigtais prizais.

Po konkurso iliustracijos bus įrištos ir kaip knyga saugomos Lietuvos aklųjų istorijos muziejuje prie Lietuvos aklųjų bibliotekos Tiflotyros skyriaus.

Daugiau informacijos apie reljefinių iliustracijų gaminimą žr. http://labiblioteka.lt

